CELEX: 62009CA0102
Language: fi
Date: 2010-04-29 00:00:00
Title: Asia C-102/09: Unionin tuomioistuimen tuomio (kolmas jaosto) 29.4.2010 (Tribunale di Firenzen (Italia) esittämä ennakkoratkaisupyyntö) — Camar Srl v. Presidente del Consiglio dei Ministri (Kansainväliset sopimukset — Jaundén yleissopimus — Neljäs Lomén AKT-ETY-yleissopimus — Standstill-lauseke — Sisäinen verotus — Banaanit)

19.6.2010   
            
            
               FI
            
            
               Euroopan unionin virallinen lehti
            
            
               C 161/12
            
         
      Unionin tuomioistuimen tuomio (kolmas jaosto) 29.4.2010 (Tribunale di Firenzen (Italia) esittämä ennakkoratkaisupyyntö) — Camar Srl v. Presidente del Consiglio dei Ministri
      (Asia C-102/09) (1)
      
      (Kansainväliset sopimukset - Jaundén yleissopimus - Neljäs Lomén AKT-ETY-yleissopimus - Standstill-lauseke - Sisäinen verotus - Banaanit)
      (2010/C 161/16)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale di Firenze
      
         Pääasian asianosaiset
      
      
         Kantaja: Camar Srl
      
         Vastaaja: Presidente del Consiglio dei Ministri
      
         Oikeudenkäynnin kohde
      
      Ennakkoratkaisupyyntö — Tribunale di Firenze — Yhteinen markkinajärjestely — Banaanit — Ensimmäisen Jaundén yleissopimuksen 14 artiklassa ja Lomén AKT–ETY-yleissopimuksessa tarkoitetun tuontijärjestelmän yhteensopivuus sellaisen kansallisen lain kanssa, jossa säädetään kulutusverosta Somaliasta peräisin oleville banaaneille
      
         Tuomiolauselma
      
      
                  1)
               
               
                  Euroopan talousyhteisön ja tähän yhteisöön assosioituneiden Afrikan ja Madagaskarin valtioiden välillä Jaundéssa 20.7.1963 allekirjoitetun assosiaatiosopimuksen 14 artikla ei estänyt 9.10.1964 annetussa laissa nro 986/1964 säädetyn kaltaista Somaliasta peräisin olevien banaanien verotusta.
               
            
                  2)
               
               
                  Kansallinen tuomioistuin ei ole velvollinen tutkimaan pääasiassa kyseessä olevalla säännöstöllä käyttöön otetun kaltaisen veron korotusten konkreettisia vaikutuksia Somaliasta peräisin olevien banaanien tuonnille ennen 1.4.1976 vallinneeseen tilanteeseen verrattuna arvioidakseen näiden korotusten yhteensoveltuvuutta Loméssa 15.12.1989 allekirjoitettuun neljänteen AKT-ETY-yleissopimukseen liitetyssä banaaneista tehdyssä pöytäkirjassa N:o 5 olevaan 1 artiklaan sisältyvän standstill-lausekkeen kanssa. Tällaisen veron korotukset, joilla rajoitutaan mukauttamaan se inflaatiokehitykseen, eivät kuitenkaan ole ristiriidassa tämän lausekkeen kanssa.
               
            
         (1)  EUVL C 129, 6.6.2009.